На 20–24 красавіка ў Жэневе прызначана другая сусветная канферэнцыя супраць расізму. Напярэдадні арганізатары робяць усё магчымае, каб пазбегнуць скандалу. Яны памятаюць вынікі першай канферэнцыі, якая адбылася ў верасні 2001 года ў Дурбане (Паўднёва-Афрыканская Рэспубліка). Падчас таго з’езду былі прынятыя яўна антысеміцкія рэзалюцыі. Дэлегаты нават адмаўлялі факт Халакосту. У выніку прадстаўнікі Ізраілю пакінулі канферэнцыю. Іронія гісторыі — праз два дні пасля заканчэння мерапрыемства Аль-Каіда атакавала ЗША. Новая канферэнцыя абяцае быць яшчэ больш скандальнай.